Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
29 ก.ย. 2559

 
หุ้นโลกหนุน SET กลับมายืน 1,486 จุด…”ซื้อ” กลุ่มหุ้นเป้าหมาย Window Dressing
ดัชนี SET อยู่ที่ 1,492.64 จุด +13.06 จุด +0.88% ปริมาณซื้อขาย 21,716 ลบ.
 
แนวรับ :          1,486 / 1,480          แนวต้าน :          1,500 / 1,506
 
สรุปทิศทางและแนวโน้มตลาด
ราคาน้ำมัน และตลาดหุ้นโลก หนุน SET กลับมายืน 1,486 จุด: SET ดีกว่าที่คาดการณ์ไว้ โดยการปรับสูงขึ้นของราคาน้ำมันเกือบ 6% เมื่อคืนนี้ และการปรับสูงขึ้นของตลาดหุ้นโลก โดยสามารถกลับมายืนได้เหนือ 1,486 จุดอีกครั้ง ประกอบกับโอกาสในการทำ Window Dressing สิ้น 3Q16 จะทำให้ Downside Risk จำกัดในช่วง 1-2 วันนี้
ซื้อกลุ่มหุ้นที่มีแนวโน้มเกิด Window Dressing และพื้นฐานดีอย่าง: จากสถิติในอดีตจะเห็นว่าการปิดไตรมาสในวันศุกร์ จะมีโอกาสเกิด Window Dressing สูง 66% โดยจะให้อัตราผลตอบแทนเฉล่ย +0.54% ในช่วง 24 ไตรมาสที่ทำการศึกษา ขณะที่ถ้าพิจารณาเป็นหุ้นรายตัว แนะนำ “เก็งกำไร” กลุ่มหุ้นที่มีโอกาสเกิด Window Dressing 70-80% ในช่วง 8 ไตรมาสย้อนหลังอย่าง BJC (รับรู้กำไร BIGC เต็มไตรมาส ภาระดอกเบี้ยจ่ายลดลง) CPALL (คาดการบริโภคจะเร่งการฟื้นตัวใน 4Q16-1Q16 นี้) CPF (ราคาไก่สูง ธุรกิจกุ้งฟื้นตัว ผลดีเงินบาทอ่อน) GUNKUL IRPC (ค่าการกลั่นฟื้นตัวจากระดับต่ำ และ UHV หนุนกำไร 2H16) KCE (กำไรทำสถิติใหม่ต่อเนื่อง) MAJOR (มี movie line up ที่ดีใน 4Q16 และได้ประโยชน์จากภาคการบริโภคฟื้นตัว)  MINT (กำลังเข้าสู่ high season) TOP (ค่าการกลั่นฟื้นตัวจากระดับต่ำ) TU (ภาครัฐฯ เร่งดำเนินการเพื่อให้ไทยได้ปลดล็อค IUU) UNIQ (งานจากการลงทุนภาครัฐฯ เติบโตต่อเนื่อง)
 
หุ้นที่น่าสนใจทางเทคนิค
CCET “ซื้อ” ราคาหุ้นดีดตัวฟื้นตัวขึ้นกลับมายืนเหนือเส้นค่าเฉลี่ย 1 เดือนได้ พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ชี้ตัด Signal ขึ้น มีโอกาสแกว่งฟื้นตัวขึ้น มีแนวต้านแรกที่ 2.72 บาท และมีแนวต้านถัดไปที่ 2.84 บาท
BEAUTY “ซื้อ” ราคาหุ้นแกว่งขึ้นต่อหลังทะลุ Downtrend Line สอดคล้องกับเส้นค่าเฉลี่ยกลับมาทำ Golden Cross เป็นจังหวะซื้อเก็งกำไร มีแนวต้านแรกที่ 9.55 บาท และเป้าหมายถัดไปที่ 10.00 บาท
ASEFA “ซื้อ” ราคาหุ้นดีดตัวฟื้นตัวขึ้นกลับมายืนเหนือเส้นค่าเฉลี่ย 1 เดือนอีกครั้ง พร้อมปริมาณการซื้อขายหนาแน่นชัดเจน สอดคล้องกับเครื่องมือ MACD ตัด Signal ชี้ขึ้นมีแนวโน้มเป็นบวก มีแนวต้านแรกที่ 7.50 บาท และมีถัดไปที่ 7.80 บาท